Legal Document

Category: 2241

Text:
87. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 844 της 12/20 Νοεμ. 1976 (ΦΕΚ Α΄ 310) Περί εξαιρέσεως του εποπτικού προσωπικού της Δημοσίας Γενικής Εκπαιδεύσεως εκ των περί εντοπιότητος διατάξεων του άρθρ. 56 του Νόμ. 1811/1951. Έχοντες υπ’ όψει: 1.Τας διατάξεις του άρθρ. 1 παρ. 2 του Ν.Δ. 227/1974 «περί καταργήσεως του Ν.Δ. 290/1974, περί καταργήσεως διατάξεων, περί εξαιρέσεων υπαλλήλων από των περί εντοπιότητος διατάξεων». 2.Τας διατάξεις του άρθρ. 3 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» εν συνδυασμώ προς τας τοιαύτας του άρθρ. 20 του Π.Δ. 770/1975 «περί διαρθρώσεως του Υπουργείου Προεδρίας Κυβερνήσεως και Οργανισμού Υπηρεσιών τινων αυτού» και την υπ’ αριθ. Δ.Λ. 7/2/2/4/31.12.74 (ΦΕΚ 2 τ.Β΄) απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβερνήσεως». 3.Την υπ’ αριθ. 650/31.8.1976 γνωμοδότησιν του Συμβουλίου της Επικρατείας, προτάσει των Υπουργών Προεδρίας της Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρ.1.-1.Εξαιρούνται εκ των περί εντοπιότητος διατάξεων του άρθρ. 56 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων», οι ανήκοντες εις το εποπτικόν προσωπικόν της Δημοσίας Γενικής Εκπαιδεύσεως ως ακολούθως : α)Επόπται Μέσης Εκπαιδεύσεως. β)Γενικοί Επιθεωρηταί Μέσης Εκπαιδεύσεως. γ)Νομαρχιακοί Επιθεωρηταί Φυσικής Αγωγής. δ)Επόπται Δημοτικής Εκπαιδεύσεως. ε)Επιθεωρηταί Δημοτικής Εκπαιδεύσεως Α΄. 2.Επιθεωρηταί Δημοτικής Εκπαιδεύσεως Β΄ δεν δύνανται να υπηρετούν εις την Εκπαιδευτικήν Περιφέρειαν, εκ της οποίας κατάγονται. Άρθρ.2.-Το Π.Δ. 693/1975 «περί εξαιρέσεως υπαλλήλων του Υπουργείου Εθνικής Παιδείας και Θρησκευμάτων από των περί εντοπιότητος διατάξεων του άρθρ. 56 του Νόμ. 1811/1951 (ΦΕΚ 227/ Α/1975) καταργείται. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Σελ. 156(δ) Τεύχος 630-Σελ.28 32.Β.β.86-87 Εκπαιδευτικοί Λειτουργοί εν γένει